open-index/open-wikipedia-markdown huggingface dataset:
Stoksund

**Stoksund** er ei bygd og et sogn på Fosen på Trøndelagskysten. Stoksund omfatter Stokkøya og Linesøya, grendene Revsnes og Harbak og fastlandet innenfor, til sammen 114,23&nbsp;km², og utgjør den nordvestlige delen av Åfjord kommune. For statistiske formål utgjør Stoksund et delområde av Åfjord kommune med 646 innbyggere den 1. januar 2017. Stoksund kirke ligger på Revsnes, hvor det også finnes barne- og ungdomsskole, barnehage og dagligvarehandel med post. Selv om Stoksund var kommunenavn frem til 1964 og er navnet på kirken i bygda ble Stoksund i mange år skrevet som Stokksund. I eldre matrikler er det også Stoksund som er skrevet. I 2020 ble det endelig vedtatt at bygdelagsnavnet skal skrives på samme måte som det gamle kommunenavnet.

Navnet kommer fra skipsleden som går igjennom det trange sundet. Øyene har fastlandsforbindelse med Revsnes via Stokkøybrua og Linesøybrua på fylkesvei 6320, mens fylkesvei 723 forbinder Stoksund med Årnes.

Jordbruket er en viktig næringsvei, mens det tradisjonelle fiskeriet har gått tilbake og havbruk har blitt desto viktigere. Det finnes settefisk- og oppdrettsanlegg, reparasjonsverft og servicebåtrederi.  Det er flere småbåthavner, blant annet Kuringen Marina. Ved Kuringen Marina finner man Kuringen Bryggehotell, en ombygd klippfiskbrygge fra 1885 som tilbyr overnatting og servering (blant annet i en ombygd, flytende laksemære). Stokkøya Sjøsenter på Hosnasand drives som hotell-, kurs- og konferansested med matservering på Strandbaren. Det er flere naturopplevelser i området, blant annet Harbakhula.

## Administrativ inndeling

Under Frostatinget i middelalderen hørte Fosen til Nordmøre, og kystbygdene i Bjørnør utgjorde et skipreide med sete på Revsnes. Siden middelalderen har Revsnes også vært kirkested.

Ved reformatsen i 1589 var det to prester i Bjørnør prestegjeld som betjente hovedkirken i Roan og annekskirkene i Osen og Stoksund. Med formannskapslovene av 1837 utgikk fra prestegjeldet det verdslige Bjørnør formannskapsdistrikt. I 1892 ble Bjørnør delt i tre herreder (kommuner), etter sognegrensene. I 1964 ble Stoksund en del av Åfjord kommune, etter at den faste veiforbindelsen mellom de to kommunene hadde åpnet i 1955. I 1967 ble Stoksund sogn overført fra Bjørnør til Åfjord prestegjeld. Prestegjeldene ble faset ut fra 2004, og Stoksund hører til Fosen prosti i Nidaros bispedømme.

## Referanser


## Litteratur
*
*
*
*
*
*
Pádraig Harrington

**Pádraig Harrington** (født 31. august 1971 i Dublin, Irland) er en profesjonell golfspiller som spiller både på PGA-touren og Europatouren.

## Meritter
### Seire på Europatouren
* 2008: **[[The Open Championship]]**, **[[PGA Championship]]**
* 2007: Irish Open, **[[The Open Championship]]**
* 2006: Dunhill Links Championship
* 2004: Linde German Masters, Omega Hong Kong Open
* 2003: Deutsche Bank - SAP Open TPC of Europe, BMW Asian Open
* 2002: Dunhill Links Championship
* 2001: Volvo Masters Andalucia
* 2000: Brazil Sao Paulo 500 Years Open, BBVA Open Turespaña Masters Comunidad de Madrid
* 1996: Peugeot Spanish Open

### Seire på PGA-touren
* 2008: **[[The Open Championship]]**, **[[PGA Championship]]**
* 2007: **[[The Open Championship]]**
* 2005: Honda Classic, Barclays Classic

## Referanser


## Eksterne lenker
* 
*
Eli Sollied Øveraas

**Eli Sollied Øveraas** (født 15. august 1949, død 15. november 2020) var en norsk lærer og politiker (Sp). Hun var innvalgt på Stortinget fra Møre og Romsdal 1993–1997 og 2001–2009 og var 2. vararepresentant 1997–2001.

Øveraas hadde realskoleeksamen fra 1966, deleksamen til examen artium fra 1968, og diverse kurs om skole og undervisning 1971–1993. Hun var konstituert lærer ved Svorta skule i Ørskog 1971–1974 og vikarlærer i Vestnes 1974–1993.

## Stortingskomiteer
* 2005–2009: medlem av Transport- og kommunikasjonskomiteen
* 2001–2005: medlem av Familie-, kultur- og administrasjonskomiteen
* 1993–1997: sekretær i Familie-, kultur- og administrasjonskomiteen
* 1993–1997: varamedlem i Valgkomiteen

## Referanser


## Eksterne lenker
*
Mayer Amschel Rothschild

**Mayer Amschel Rothschild** (født **Mayer Amschel Bauer** 23. februar 1744 i Frankfurt am Main, død 19. september 1812 i Frankfurt am Main) var en tysk-jødisk handelsmann og bankier og grunnlegger av Rothschild-familiens bankimperium, en av de mest suksessfulle forretninger i historien.

## Liv og virke
### Bakgrunn
Han Han var sønn av Moses Amschel Bauer. Han ble foreldreløs da han var tolv år gammel, og lærte handelsfaget hos Simon Wolf Oppenheimer, en venn av familien i Hannover.

### Karriere
Rothschild vendte senere tilbake til Frankfurt, og grunnla det som med tiden skulle bli et bankierselskap i 1764. I begynnelsen handlet han særlig med antikviteter, særlig gamle mynter og medaljer. I løpet av 1790-tallet utviklet virksomheten seg til å bli mer av en bank enn et handelshus. 

Særlig viktig var forbindelsen til kurfyrste Vilhelm av Hessen-Kassel. Denne hadde en stor formue etter utleie av soldater, og trengte hjelp til å investere formuen. Rothschild tjente mye på vellykkete plasseringer av denne formuen, ikke minst da Vilhelm måtte flykte under Napoleonskrigene.

Den 29. august 1770 giftet han seg med Gutlé Schnapper (1753–1849). De hadde følgende barn som vokste opp:

#Schonge Jeannette Rothschild (1771–1859) 
#Amschel Mayer (1773–1855) 
#Salomon Mayer (1774–1855)
#Nathan Mayer  (1777–1836) 
#Isabella Rothschild (1781–1861) 
#Babette Rothschild (1784–1869) 
#Kalmann (Karl) Mayer (1788–1855)
#Julie Rothschild (1790–1815) 
#Henriette ("Jette") (1791–1866)
#James Mayer Rothschild (1792–1868)

Han fikk tidlig ambisjoner om at sønnene skulle drive selskapet etter ham. De fire yngste ble sendt til andre europeiske stormakter for å etablere filialer der. Eldstemann skulle drive virksomheten i Frankfurt. I 1810 etablerte de seks et formelt partnerskap, hvor faren fikk 46 prosent. Det ble også bestemt at selskapet skulle eies og drives av familiens mannlige etterkommere. 

Forretningsmodellen ble ekstremt vellykket, og Rothschild mente at nøkkelen til suksess var det sterke samholdet i familien. På dødsleiet oppfordret han sønnene til å holde sammen.

Han er begravet i Battonnstrasse-gravlunden i Frankfurt.

## Referanser
Vigrestad

**Vigrestad** er et tettsted i Hå kommune sør på Jæren i Rogaland. Tettstedet har  innbyggere per 1. januar , og ligger omtrent 7,5 kilometer sør for kommunesenteret Varhaug. Stedsnavnets førsteledd kan komme av det norrøne navnet *vigr*, som betød spyd, eller av det norrøne ordet *víg* som betød kamp, strid eller drap. Nord for bygden er det flere gravhauger fra jern- og bronsealderen. Hæen med sine 844 innbyggere blir som regel regnet som en del av Vigrestad, så til sammen har Vigrestad omtrent 3000 innbyggere, i likhet med Varhaug. Vigrestad og Varhaug har én felles kirke som ligger midt i mellom de, Varhaug kirke.

## Referanser
Ira von Fürstenberg

**Prinsesse Virginia von Fürstenberg** (**Virginia Carolina Theresa Pancrazia Galdina Prinzessin zu Fürstenberg**; 1940–2024), kjent som **Ira von Fürstenberg**, var en italiensk filmskuespillerinne, smykkedesigner og sosietetskvinne.

Hun er datter av prins Tassilo Egon Maria Karl George Leo von Fürstenberg og hans første kone Clara Agnelli, som er en av Fiat-arvingene.

Prinsesse Ira skal ha vært en nær venn og angivelig elskerinne til fyrst Rainier III av Monaco i årene etter fyrstens kones død. Ira og Rainier var tremenninger; begge var oldebarn av lady Mary Victoria Hamilton, den skotsk-tyske hustruen til fyrst Albert I av Monaco.

Hun var første gang gift i 1955 i Venezia med prins Alfonso zu Hohenlohe-Langenburg (1924–2003). Hun var da 15 år, og brudgommen 31. De fikk to sønner, herunder alpinisten Hubertus. De ble skilt i 1960. Deretter giftet hun seg med den brasilianske industrimannen Francisco Pignatari (1916–1977), men de ble skilt etter tre år.

## Referanser


## Eksterne lenker
* 
* 
* 
*
Adam Scott

**Adam Scott** (født 1980) er en australsk profesjonell golfspiller. 

Per mars 2005 er han en av kun to golfspillere yngre enn Tiger Woods som har vært blant de 10 beste på verdensrankingen i golf (den andre er Sergio Garcia). I 2014 var han nummer en i tilsammen 14 uker. 

Han omtales ofte som Greg Normans arvtager i australsk golf, et inntrykk som ble forsterket da han ansatte Normans tidligere caddie i 2004.

Scotts karriere tok av i 2001, hans første hele år som profesjonell, da han vant Europatourens Alfred Dunhill Championship i Johannesburg i Syd-Afrika. Det neste året tok han to nye seire på Europatouren, i Qatar Masters og Diageo Scottish PGA Championship.

I 2003 tok han en ny seier på Europatouren i Carlsberg Scandinavian Masters, og sin første seier på PGA-touren i Deutsche Bank Championship. Flere seire på PGA-touren fulgte i 2004 i The Players Championship og Booz Allen Classic. Tidlig i 2005 vant han Nissan Open og havnet blant de ti beste på verdensrankingen for første gang.

I 2005 og 2006 vant han Singapore Open på Asia-touren.

Scott representerte Australia i WGC – World Cup i 2002 og var med på det internasjonale laget i Presidents Cup i 2003, 2005 og 2007.

## Seire
### [[PGA-touren]]
* 2016: The Honda Classic, WGC–Cadillac Championship
* 2014: Crowne Plaza Invitational at Colonial
* 2013: **[[The Masters Tournament|The Masters]]**, The Barclays
* 2011: WGC–Bridgestone Invitational
* 2010: Valero Texas Open
* 2008: EDS Byron Nelson Championship
* 2007: Shell Houston Open
* 2006: The Tour Championship
* 2005: Nissan Open1
* 2004: The Players Championship, Booz Allen Classic
* 2003: Deutsche Bank Championship
1: Værforholdene gjorde at turneringen ble avkortet til 36 hull.  Noen kilder regner derfor ikke denne seieren med blant offisielle seire.

### [[Europatouren i golf for menn|Europatouren]]
* 2016: WGC–Cadillac Championship
* 2013: **[[Masters Tournament|Masters]]**
* 2011: WGC–Bridgestone Invitational
* 2010: Barclays Singapore Open
* 2008: Qatar Masters
* 2005: Johnnie Walker Classic
* 2003: Scandic Carlsberg Scandinavian Masters
* 2002: Qatar Masters, Diageo Championship at Gleneagles
* 2001: Alfred Dunhill Championship

## Referanser


## Eksterne lenker
* 
*
Tellus

**Tellus** kan være:

*Det vitenskapelige, latinske navnet på jorden, etter den romerske gudinnen Tellus.
*Tellus; romersk gudinne (også kalt **Terra**).
*Tellos fra Athen; en statsmann i antikkens Athen som ifølge Herodot var den lykkeligste mann noensinne.
*Tellus Petroleum; et norsk oljeselskap
*«Tellus» er en naturfagbok for ungdomstrinnet.
Stjørna

**Stjørna** (tidligere blant annet skrevet *Skjørn*) var en kommune i Sør-Trøndelag som eksisterte fra 1899 til 1963. Den gamle kommunen ble i 1963 delt mellom kommunene Bjugn og Rissa, og er siden 2020 en del av Ørland og Indre Fosen kommuner.

Stjørna var fra 1837 en del av Ørland kommune, men fulgte med da Bjugn ble skilt ut fra Ørland som egen kommune i 1853. Stjørna ble egen kommune 1. januar 1899 under navnet Skjørn da Bjugn ble delt i tre kommuner: Bjugn, Nes og Stjørna. Stjørna hadde ved opprettelsen 2 166 innbyggere. 1. januar 1964 ble Stjørna kommune delt og slått sammen med andre kommuner. Den sørlige delen – Sør-Stjørna – med sine 1 868 innbyggere ble slått sammen med Rissa og det meste av Stadsbygd til den nye kommunen Rissa. Den nordlige delen – Nord-Stjørna – med sine 676 innbyggere ble slått sammen med kommunene Bjugn, Jøssund og Nes til den nye kommunen Bjugn.
## Samfunn
Kommunehuset lå i Sørfjorden/Husbysjøen, men det var også offentlige funksjoner i andre bygder: man hadde felles lensmann, distriktslege og sogneprest med Bjugn, trygdekontor i Fevåg, bank i Husbysjøen, kommunekasserer i Høybakken og framhaldsskole i Husbysjøen.

Stjørna Sparebank ble opprettet 1886 som *Skjørn Spare- og Låndeindretning*, og skiftet navn til *Stjørna Sparebank* i 1925. Den fusjonerte med Trondhjems og Strindens Sparebank i 1975, men drev videre under eget navn til en ny fusjon i 1985. Det som etterhvert ble Sparebank 1, besluttet etterhvert å legge ned sin avdeling i Stjørna, og de senere årene har banken blitt holdt i live ved at den hadde sin egen avdeling i en av butikkene i Sørfjorden sine lokaler. Dette siste tiltaket med bankvirksomhet i Stjørna ble avskaffet rundt 2010.

Bryggerekka i Råkvåg er et populært kulturminne, og har generert betydelig rorbu- og kulturturisme.

Ramsvik kirke fra 1909 ligger mellom Råkvåg og Husbysjøen i Rissa. Hegvik kirke fra 1858 ligger i Høybakken, Bjugn.

Serberhytta er et minne fra flyktningtrafikk under annen verdenskrig. Holvassgården en fjellgård som ble drevet til 1956.
## Kjente personer fra Stjørna

* Nekolai Dahl (1880–1962), oppfinner og grossist
* Kristian Ramsvik (1885–1966), stortingsmann og grossist
* Adolf Salbubæk (1891–1946), stortingsmann
* Anders Rødsjø (1906–1995), historiker
* Helga Waabenø (1908–1994), misjonær
* Anders Aune (1923–2011), politiker
* Arnold Selnes (1929–2014), oppfinner
* Magne Sandøy (1935–2012), kunstner
* Arnfinn Nesset (f. 1936), tidligere sykepleier og seriemorder
* Rudolf Børø (f. 1948), forfatter
* Torvald Sund (f. 1952), forfatter
* Rita Westvik (f. 1952), programleder i *[[NRK]]*
* Alf Toftner (1957–2018), kunstner
* Jørn Jamtfall (f. 1966), tidligere keeper for bl.a. Rosenborg Ballklub
* Oskar Småvik (f. 1967), ordfører i Indre Fosen kommune
* Gudleik Husby (f. 1967), maraton- og ultraløper
* Lasse Strand (f. 1974), tidligere RBK-spiller

## Referanser


## Eksterne lenker
* stjorna.no; Stjørna Heimbygdslag
Stemshaug

**Stemshaug** er et bygdelag og en tidligere kommune i Møre og Romsdal fylke. Stemshaug var fra 1837 del av Aure formannskapsdistrikt sammen med Valsøyfjord. Valsøyfjord ble skilt ut som egen kommune 1. januar 1894.

Stemshaug ble skilt ut som egen kommune fra Aure 1. juli 1914. Kommunen hadde 851 innbyggere ved opprettelsen.

1. januar 1965 ble Stemshaug og Aure kommuner samt områder på Ertvågøya fra Valsøyfjord og Tustna kommuner slått sammen til den nye Aure kommune. Stemshaug hadde ved sammenslåingen 877 innbyggere.

## Historikk
Navnet Stemshaugs eldre form kan tenkes å være *Stefnishaugr*, av *stefni*, avledet av *stafn*, stavn, brukt om en sterkt fremspringende, bratt høyde og om langt utstikkende odder. *Stafn* er antageligvis hentet fra bruksnavnet Stevnet. I fjorden utenfor gården stikker det et lite smalt nes ut som ender i en bratt fjellknaus.

## Referanser
Solum

**Solum** er en tidligere selvstendig kommune i Telemark fylke opprettet som Solum formannskapsdistrikt i 1837.

En del av Solum med 1&nbsp;042 innbyggere ble overført til Skien 1. juli 1916. 1. juli 1920 ble ytterligere en del av kommunen med 1&nbsp;614 innbyggere overført til Porsgrunn.

1. januar 1964 ble Solum, Gjerpen og Skien kommuner samt Valebø krets i Holla slått sammen til den nye Skien kommune.

1. januar 1968 ble en del av Skien (områder fra tidligere Solum og Gjerpen kommuner) med totalt 3&nbsp;554 innbyggere overført fra Skien til Porsgrunn kommune.

Blant bydelene som lå i Solum var Nenset, Tollnes, Flakvarp, Skotfoss, Åfoss og Klyve.
Norsk Astronomisk Selskap

**Norsk Astronomisk Selskap** (**NAS**) er en ideell organisasjon som har til formål å fremme interesse for og å spre kjennskap til astronomi. Foreningens formål er også å støtte amatørvirksomhet med råd og anvisninger. Hovedkontoret til selskapet ligger i Oslo. Det finnes en rekke lokale astronomiforeninger i landet. Mange av disse har tilknytning til NAS. 

Foreningen ble stiftet 25. februar 1938 i Oslo etter initiativ fra Svein Rosseland, professoren som også grunnla Institutt for Teoretisk Astrofysikk (ITA) ved Universitetet i Oslo. Selskapet var med å organiserte Det internasjonale astronomiåret 2009. Foreningen hadde 2580 medlemmer ved utgangen av 2011. Medlemsbladet siden 1990 har vært *[[Astronomi (tidsskrift)|Astronomi]]*, som erstattet bladet Amatør Astronomen. *Astronomi* kommer ut 4 ganger hvert år.

## Ledere
* Erik Sundheim 2022–
* Tor Einar Aslesen 2013–2022
* Jan Rypdal 2012–2013
* Tor Einar Aslesen 2008–2012
* Knut Jørgen Røed Ødegaard 2003–2008
* ?
* Bjørn Håkon Granslo 1998–2001
*Trond Erik Hillestad 1990?-1998
* ––
* Jonas Fjeldstad 1942–1943
* Hans Severin Jelstrup 1938–1942?

## Æresmedlemmer
Oppdatert liste over æresmedlemmer i Norsk Astronomisk Selskap. Utnevnelsesdato i parentes:
* Sigurd Einbu (5. mai 1938)
* Arthur Eddington (11. mai 1939)
* Svein Rosseland (17. oktober 1946)
* Olaf Herfjord (16. oktober 1968)
* Olaf Hassel (25. februar 1969)
* Øivind Hauge (29. januar 1980)
* Jakob Lingås (20. mai 1986)
* Grete Deberitz (20. mai 1986)
* Carsten Deberitz (20. mai 1986)
* Tore Grønningsæter (4. mai 1993)
* Ole Peder Sveen (4. mai 1993)
* Rune Solberg (18. juni 1998)
* Rolf Brahde (29. mai 1999)
* Knut Bernhard Aarseth (29. mai 1999)
* Frank Lemstad (21. mai 2003)
* Odd Trondal (21. mai 2003)
* Bjørn Håkon Granslo (28. april 2009)
* Terje Holte (26. mai 2010)
* Øyvind Grøn (26. mai 2010)
* Trond Erik Hillestad (24. mai 2011)
* Erik Tandberg (9. mai 2017)
* Trond Larsen (16. april 2024)

## Referanser


## Eksterne lenker

* 
* 
*  Tidsskriftet ''Astronomi''
Bòrd na Gàidhlig

**Bòrd na Gàidhlig** er et råd satt sammen for å styrke skotsk gælisk (*Gàidhlig*) gjennom flere virkemidler. Rådet kan sammenliknes med Språkrådet.

## Rådets mål
* Øke antallet som bruker og taler skotsk gælisk
* Styrke skotsk gælisk som et språk brukt i familien og nærmiljøet
* Øke tilgjengeligheten på skotsk gælisk språk og kultur i Skottland
* markedsføre skotsk gælisk som et bidrag til den skotske kulturen
* Øke og forbedre bruk av skotsk gælisk i alle deler av Skottland

## Eksterne lenker
*
Tellus (gudinne)

**Tellus** eller **Terra** var en romersk gudinne. Hun var mor til Fama, og var gudinne for Jorden, fruktbarhet, mødre og gravide. Hun var romernes motstykke til den greske jordgudinnen Gaia (Ge).

Hennes festival ble feiret 15. april, og var kjent som *Fordicia*. Under festivalen ble drektige kyr ofret til henne. Hun ble også feiret 24. til 26. januar sammen med grødegudinnen Ceres. Et tempel ble bygget til hennes ære på Forum Pacis i Roma i 268 f.Kr..

Jordens vitenskapelige navn, *Tellus* (*Terra* brukes også i eldre tekster), kommer fra denne gudinnens navn; et resultat av at man valgte å navngi planeter og satellitter etter mytologiske skikkelser.

## Referansen
Tellos fra Athen

**Tellos** var ifølge Herodot en athensk statsmann. I Herodots *Historier* beskrives Tellas av vismannen Solon som den lykkeligste mann som noensinne hadde levd. Bakgrunnen for dette var at han hadde levd et godt liv, og fått fine sønner og døtre som husket ham. Han døde også i kamp etter å ha jaget motstanderne på flukt, noe som var en ærerik og god måte å dø på.

For historikere har denne lille anekdoten vært viktig, fordi den beskriver essensen i den greske oppfatningen av et ærerikt og godt liv på Herodots tid. 

Tellos skal ha hatt to brødre, Kleobis og Biton, som var de nest lykkeligste menn noensinne.
Francesco Marchetti Selvaggiani

**Francesco Marchetti Selvaggiani** (1871–1951) var en italiensk kardinal. Han tilbragte hele sin karrière i den romerske kuries tjenste enten i Roma eller som diplomat, og ble dekanus for kardinalskollegiet og prefekt for Det hellige officium.

## Liv og virke
### Bakgrunn
Francesco Marchetti Selvaggiani ble født i Roma til Vincenzo og Valeria (*neé* Caretti) Marchetti Selvaggiani. Han var venn av Eugenio Pacelli (den senere pave Pius XII) fra barndommen av, og studerte ved Almo Collegio Capranica og Det pavelige universitet Gregoriana. 
### Prest
Han ble presteviet 4. april 1896 av erkebiskop Francesco di Paola Cassetta i Pontificio Colegio Pío Latino Americanos kapell. Umiddelbart ble han tilknyttet Vatikanets statssekretariat, hvor han arbeidet frem til 1922.

### Biskop
De 16. februar 1918 ble han utnevnt til titulærerkebiskop av *Seleucia in Isauria*. Han ble bispeviet den 14. april samme år av kardinal Pietro Gasparri; medkonsekratorer var Carlo Pietropaoli, tidligere apostolisk delegat i Venezuela, og Bonaventura Cerretti, sekretær for kongregasjonen for ekstraordinære kirkelige anliggender.

Hans siste stillinger for statssekretariatet var som nuntius til Venezuela og deretter til Østerrike. Han ble medlem av Kongregasjonen for folkenes evangelisering og gjort til kardinal av pave Pius XI ved konsistoriet i 1930, med *[[Santa Francesca Romana]]* som tittelkirke.

I 1931 ble han generalvikar for Roma og erkeprest for San Giovanni in Laterano.

### Kardinal
I 1936 ble han forfremmet til kardinalbiskop av Frascati. Rett etter at Pius XII ble valgt til pave, døde Donato Sbarretti, og Pius XII utnevnte Marchetti-Selvaggiani til hans etterfølger som prefekt for Det hellige Officium. I 1948 ble han leder av Seremonialdikasteriet som forestod de pavelige liturgier, og dekanus for kardinalskollegiet og dermed titulærbiskop av Ostia.

## Episkopalgenealogi
Hans episkopalgenealogi er:

* Kardinal Scipione Rebiba (1504–1577) 
* Kardinal Giulio Antonio Santori (1532–1602) * bispeviet 1566
* Kardinal Girolamo Bernerio (1540–1611) *1586
* Erkebiskop Galeazzo Sanvitale (1566–1622) *1604
* Kardinal Ludovico Ludovisi  (1595–1632) *1621
* Kardinal Luigi Caetani (1595–1642) *1622
* Kardinal Ulderico Carpegna (1595–1679) *1630
* Kardinal Paluzzo Paluzzi Altieri degli Albertoni (1623–1698) *1666
* Pave Benedikt XIII (1649–1730) *1675
* Pave Benedikt XIV (1675–1758) *1724
* Pave Klemens XIII (1693–1769) *1743
* Kardinal Marcantonio Colonna (1724–1793) *1762
* Kardinal Hyacinthe-Sigismond Gerdil (1718–1802) *1777
* Kardinal Giulio Maria della Somaglia (1744–1830) *1788
* Kardinal Carlo Odescalchi (1785–1841) *1823
* Biskop Eugène-Charles-Joseph de Mazenod (1782–1861) *1832
* Kardinal Joseph Hippolyte Guibert (1802–1886) *1842
* Kardinal François-Marie-Benjamin Richard de la Vergne (1819–1908) *1872
* Kardinal Pietro Gasparri (1852–1934) *1898
*Kardinal *Francesco Marchetti Selvaggiani* (1871–1951) *1918

## Referanser


## Eksterne lenker
* 
* Biografi på The Cardinals of the Holy Roman Church
Russlands føderasjonssubjekter

Russland er en føderasjon som består av 83 subjekter (på russisk: субъект(ы); uttale: *subjEkty*, entall *subjEkt*). Hvert av disse subjektene har to representanter i Det russiske føderasjonsrådet, men de har ulik grad av selvstendighet. Hvert subjekt hører til en av de følgende kategorier:

## Subjekter i Den russiske føderasjon

I 2004 startet prosessen med å slå sammen enkelte av føderasjonssubjektene til større krajer.

## Administrativt kart over Den russiske føderasjon

Region 81, Komi-Permjakia, ble 1. desember 2005 slått sammen med region 59 Perm oblast for å danne Perm kraj.

## Fotnoter



## Eksterne lenker
*
Valsøyfjord

:*Denne artikkelen handler om den tidligere kommunen. For det geografiske området, se [[Valsøyfjorden]].*

**Valsøyfjord** er en tidligere kommune i Møre og Romsdal, fra 1837 del av Aure formannskapsdistrikt. Kommunen omfattet området rundt Valsøyfjorden på Nordmøre

Valsøyfjord ble skilt ut som egen kommune da Aure ble delt i to 1. januar 1894. Valsøyfjord hadde ved opprettelsen 942 innbyggere.

1. januar 1965 ble det meste av Valsøyfjord med 1&nbsp;104 innbyggere slått sammen med Halsa til den nye Halsa kommune. Området på Ertvågøya med 141 innbyggere ble slått sammen med en del av Tustna på Ertvågøya samt Aure og Stemshaug kommuner til den nye Aure kommune.
Stephen Fumio Hamao

**Stephen Fumio Hamao** (født 9. mars 1930 i Tokyo i Japan, død 8. november 2007 i Tokyo) var kardinal i Den katolske kirke, tidligere biskop av Yokohama, og senere president for Det pavelige råd for migranter og flyktninger.
## Liv og virke
### Prest
Stephen Fumio Hamao studerte katolsk teologi og filosofi i Tokyo og Roma og ble presteviet i desember 1957 av pave Pius XII. 

Etter hjemkomsten til Japan var han biskopens sekretær, visekansellist, notarius og stedfortredende officialis ved bispedømmets domstol. utover dette hadde han sjelesørgeriske oppgaver i domkirken og sekretær for bispedømmets liturgikommisjon. 
### Biskop
Fra 1970 til 1979 var han hjelpebiskop i erkebispedømmet Tokyo, og fra 1979 til 1998 biskop av Yokohama.

I 1998 ble han kalt til Roma der han ble president for Vatikanets råd for migranter og flyktninger, et verv han hadde frem til pave Benedikt XVI den 12. mars 2006 innvilget hans avskjedssøknad.

### Kardinal
Pave Johannes Paul II opptok Stephen Fumio Hamao i kardinalskollegiet i 2003.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Marcantonio Colonna (1724-1793) *1762
* Kardinal Hyacinthe-Sigismond Gerdil (1718-1802) *1777
* Kardinal Giulio Maria della Somaglia (1744-1830) *1788
* Kardinal Carlo Odescalchi (1785-1841) *1823
* Biskop Eugène-Charles-Joseph de Mazenod (1782-1861) *1832
* Kardinal Joseph Hippolyte Guibert (1802-1886) *1842
* Kardinal François-Marie-Benjamin Richard de la Vergne (1819-1908) *1872
* Kardinal Pietro Gasparri (1852-1934) *1898
* Erkebiskop Cesare Orsenigo (1873-1946) *1922
* Kardinal Josef Frings (1887-1978) *1942
* Erkebiskop Bruno Wüstenberg (1912-1984) *1966
* Erkebiskop Paul Hisao Yasuda (1921-2016) *1970
* Biskop Joseph Atsumi Misue (1936-2016) *1985
* Kardinal *Stephen Fumio Hamao* (1930-2007) *1970
## Referanser


## Eksterne lenker
* Fyldige kardinalsbiografier på norsk – katolsk.no
* Biografi på The Cardinals of the Holy Roman Church
Salvador

﻿
**Salvador** er delstatshovedstad og en kommune i delstaten Bahia i nordøstregionen av Brasil.  

Den ligger på en halvøy mellom Atlanterhavet og den store Allehelgensbukten (*Bahía de Todos os Santos*), og er med nær tre millioner innbyggere Brasils tredje største by etter São Paulo og Rio de Janeiro. 

Byen ble grunnlagt i 1549 av portugisere under navnet **São Salvador da Bahía de Todos os Santos** (Frelseren i Allehelgensbukta) og var hovedstad frem til 1763. 

En 85 meter høy skrent/klippe skiller nederbyen (*Cidade Baixa*) fra øverbyen (*Cidade Alta*). De to ble i 1873 forbundet med heisen *Elevador Lacerda*.  Gamlebyen *Pelourinho* i øverbyen ble i 1985 skrevet inn på UNESCO's Verdensarvsliste.  Her ligger piskestasjonen portugiserne brukte.  Salvador nemlig den viktigste havna for import av slaver, hovedsakelig fra Angola. 

Byen var 1624 til 1625 (bare ett år) hærtatt av nederlenderne som slapp alle slavene fri.  Også i dag er det en betydelig afrikansk innflytelse. Byen regnes som fødested for den afro-brasilianske religionen Candomblé.

Allehelgensbukta var hvalenes paringsbukt og frem til 1900-tallet var hvalfangst populært.
## Galleri

Fil:Elevador Lacerda Salvador Bahia.jpg
Fil:Elevador.jpg|*Elevador Lacerda*, 1873
Fil:SalvadorDaBahiaPlanoInclinadoGoncalves.jpg|Togbane
Fil:SalvadorBahia1900.jpg|Motiv fra 1900
Fil:Bairros de Salvador.png
Fil:Town House and Jail in the city of Salvador Pelourinho, Brazil.jpg|Rådhus og fengsel i gamlebyen
Fil:Salvador city view.jpg
Fil:Salvador Satellite.jpg
Fil:Brazil City Salvador BA Climate.gif
Fil:Salvador-Urbano-200508-PracaCampoGrande-vwiki.jpg
Fil:SolarDoUnhao-bw.jpg
Fil:Prefeitura de Salvador - Brasil.JPG
Fil:Meninos do Rio São Francisco - Gabriela Gomes - MAM BA.jpg|alt=
Fil:Capela de Nossa Senhora da Conceição Solar do Unhão Salvador Bahia 2021-8635.jpg|alt=
Fil:Bahia Marina--Parque das Esculturas do Museu da Arte Moderna da Bahia 2021.jpg|alt=
Fil:Bairro da Gamboa de Baixo-2021.jpg|alt=
Fil:Galope Agreste - Ana Kruschewsky - MAM BA.jpg|alt=
Fil:Museu da Arte Moderna da Bahia--Gamboa de Baixo Salvador 2021.jpg|alt=
Fil:Museu de Arte Moderna da Bahia--Solar do Unhão 2021-0960.jpg|alt=
Fil:Sob os olhos da Igreja - Giácomo Mancini - MAM BA.jpg|alt=


## Referanser


## Eksterne lenker
* 
* https://web.archive.org/web/20070825023323/http://www.ibge.gov.br/home/estatistica/populacao/condicaodevida/indicadoresminimos/sinteseindicsociais2006/indic_sociais2006.pdf
* http://wikimapia.org/#y=-12970000&x=-38500000&z=11&l=9&m=a
* http://www.ibge.gov.br
* https://web.archive.org/web/20070927011801/http://www.correiodabahia.com.br/poder/noticia.asp?codigo=120103
* https://web.archive.org/web/20070904230357/http://www.cms.ba.gov.br/capa/default.asp
* http://www.priberam.pt/dlpo/definir_resultados.aspx?pal=pelourinho
* http://www.carnaval.salvador.ba.gov.br/
Det pavelige råd for den pastorale omsorg for migranter og reisende

**Det pavelige råd for den pastorale omsorg for migranter og reisende** var en del av Den romerske kurie, det vil si Den katolske kirkes sentrale administrasjon. fra 1970 til 2017. 

Rådet ble opprettet, først som en kommisjon utenfor kurien, av pave Paul VI den 19. mars 1970 i en *[[motu proprio]]* kalt *Apostolicae Caritatis*. Dets oppgave var å studere tilbudet av pastoral omsorg for «mennesker på reisefot», et begrep som omfattet så et vidt spekter av grupper: Flyktninger, emigranter, mennesker i eksil, fordrevne, fiskere og sjøfolk, transportarbeidere, nomader, sirkusartister, pilegrimer, turister, utenlandsstuderende osv. 

Tidligere hadde ansvaret for dette arbeidet vært delt mellom forskjellige kongregasjoner. Etter andre verdenskrig, i 1952, opprettet pave Pius XII *Det høyere råd for emigrasjon* innenfor det som i dag er Kongregasjonen for biskopene. Samme år etablerte kongregasjonen *Verket for Apostolatus Maris*, «Havets apostololat», et råd som arbeidet med pastoral omsorg for sjøfarende. I 1958 kom *Apostolatis Coeli o Aëris* («Himmelens eller luftens apostolat») for flypassasjer, med ansvar for pastoral omsorg på flyplasser. I 1965 kom så *Apostolatus Nomadum*, «Nomadeapostolatet». Ansvaret for turister ble i 1967 lagt under Kongregasjonen for kleresiet. 

Da kommisjonen ble opprettet i 1970 ble alle disse funksjonene samlet på et sted. Den ble underlagt, men var ikke en del av, Kongregasjonen for biskopene. Pave Johannes Paul II omdefinerte den til et råd, og dermed en del av kurien, gjennom *[[Pastor Bonus]]* i 1988. 

Den 1. januar 2017 ble rådet oppløst av pave Frans.

## Presidenter
* 1970–1982: Emanuele Clarizio
* 1986–1998: Giovanni kardinal Cheli
* 1998–2006: Stephen Fumio kardinal Hamao
* 2006–2009: Renato Raffaele kardinal Martino
* 2009–2016: Antonio Maria kardinal Vegliò

## Eksterne lenker

* Hjemmeside
Retief Goosen

**Retief Goosen** (født 3. februar 1969) er en sørafrikansk golfspiller. Han har vært profesjonell siden 1990, da han vant det sydafrikanske amatørmesterskapet. Hans største prestasjoner er to seire i US Open, i 2001 og 2004, og førsteplass på Europatourens pengeliste (*Order of Merit*) i 2001 og 2002.

Siden 1995 har Goosen vært en av de mest stabile golferne i verden &ndash; han har vunnet internasjonalt hvert eneste år siden 1995, og på PGA-touren hvert år siden 2001. Han er kjent for sin særdeles rolige opptreden, en egenskap som har gitt ham tilnavnet *The Iceman* på PGA-touren.

## Seire
### [[PGA-touren]]
* 2001: **[[US Open Championship|US Open]]**
* 2002: BellSouth Classic
* 2003: Chrysler Championship
* 2004: **[[US Open Championship|US Open]]**, THE TOUR Championship
* 2005: The International
* 2009: Transitions Championship

### [[Europatouren]]
* 1996: Slaley Hall Northumberland Challenge
* 1997: Peugeot Open de France
* 1999: Novotel Perrier Open de France
* 2000: Trophée Lancôme
* 2001: US Open, The Scottish Open at Loch Lomond, Telefonica Open de Madrid
* 2002: Johnnie Walker Classic
* 2003: Trophée Lancôme
* 2004: US Open, Smurfit European Open
* 2007: Qatar Masters

## Eksterne lenker
* 
*
Gary Player

**Gary Player** (født 1. november 1935) er en sør-afrikansks profesjonell golfspiller. Han spiller for tiden på Champions-touren.

Player er innehaver av Ikhamanga-ordenen i gull. 

## Referanser


## Eksterne lenker
* 
*
Sollia (kommune)

**Sollia** er et bygdelag og en tidligere selvstendig kommune i Innlandet som har vært del av Oppland fylke så vel som Hedmark fylke mens det eksisterte. Fra 1837 var Sollia del av Ringebu formannskapsdistrikt i Kristians amt. *Solliden* ble skilt ut som eget herred i 1864 og hadde da 386 innbyggere. I 1890 ble *Sollien* overflyttet til Hedemarkens amt. 1. januar 1899 ble en ubebodd del av Ringebu kommune overført til Sollien. Ved kgl.res. av 18. november 1921 ble herredsnavnet endret til *Sollia*. 1. januar 1965 ble Sollia, som da hadde 356 innbyggere, slått sammen med Stor-Elvdal kommune.

## Referanser


## Eksterne lenker
* 
* Bilde av Engebret O. Brænd, ordfører i Sollia, 1937
Horten Verft

**Horten Verft A/S** (på folkemunne kjent som *Verven*) var et verft i Horten kommune i Vestfold. Skipsverftet ble opprinnelig anlagt i 1820, først som orlogsstasjon, fra 1850 som marinens hovedverft. I 1854 fikk det navnet Karljohansvern verft.

I 1968 overtok staten og gjorde om Karljohansvern til et statseid aksjeselskap under navnet Horten verft.  Selskapet gikk konkurs i 1987 og aktiviteten opphørte da. Verftsområdet har siden blitt omgjort til næringspark, og heter i dag Horten Industripark as (HIP).

## Se også
*Karljohansvern

## Referanser




## Eksterne lenker
*
De konventuelle fransiskanere

**De konventuelle fransiskanere** (***Ordo Fratrum Minorum Conventualium***, ***O.F.M.Conv.***) er en katolsk orden. Den ble opprettet etter en splittelse i Fransiskanerordenen på 1300- og 1400-tallet, da ordenen delte seg i «de observante» og «de konventuelle». I 1517 ble det besluttet at de observante representerte Fransiskanerordenen, og de konventuelle fikk da valget mellom å bli en egen orden eller å la seg forene med de observante. Den er en av de mindre ordener i Den katolske kirke, og har sitt kjerneområde i Italia og Spania.

Så tidlig som i 1224 ble medlemmene av denne fransiskanerordenen kalt for «Gråbrødrene» («greyfriars» på engelsk) grunnet den gråfargede ordensdrakten. De er gjerne kalt for «minoriten» i tyskspråklige områder og «cordelier» i franske områder.

## Referanser


## Eksterne lenker
* De konventuelle fransiskanere i USA
* De konventuelle fransiskanere i Uganda
* De konventuelle fransiskanere i Polen
Mevika

**Mevika** er en vik og et boligfelt i industristedet Svelgen i Bremanger kommune. Mevika ligger rundt 3&nbsp;km fra Svelgen sentrum. Mange regner det i området Sande. 

Mevika er den siste bebygde vika på Sande. En gang på 1980-tallet ble det bygd byggefelt her. 

## Referanser
Avlat

**Avlat** eller **indulgens** er i den romersk-katolske kirke en ettergivelse av timelig (jordisk) straff som mennesker ifølge katolsk lære må sone for syndige handlinger de har begått. Bakgrunnen er at den katolske kirke mener at synd fører til skyld, som må skriftes, og straff som må avtjenes. Denne straffen kan avtjenes på tre måter: Ved å gjøre bot, ved å gjøre handlinger som gir avlat, eller i skjærsilden etter jordelivet.

## Skriftemål, botøvelser og avlat
Ifølge katolsk lære tilgis syndene i skriftemålet slik at det ikke lenger finnes skyld. Men straffen gjenstår. Presten som tar imot skriftemålet vil oppgi en bot man skal utføre, men man anser at denne ikke alltid er tilstrekkelig; blant annet dekker den ikke straff for mindre synder som er tilgitt gjennom den allmenne syndsbekjennelse i messen. For å sikre at denne straffen er sonet, er avlat den beste mulighet i det jordiske liv, og mange velger derfor å utføre de handlinger som fører til avlat. 

Kriteriene for å få avlat er at all synd er skriftet og tilgitt, at man har et oppriktig ønske om ikke å synde mer, og at man utfører en av de foreskrevne handlinger. Den mest kjente av disse handingene er å foreta en pilegrimsreise til Roma i et hellig år, og gå gjennom en av de hellige porter. Men det er også knyttet avlat til for eksempel det å be visse bønner i tilknytning til messen. Det er den apostoliske skriftemålsdomstolen som administrerer oversikten over hvilke handlinger som gir avlat. 

Avlaten kan være plenær (fullstendig) eller partiell (delvis). Dersom man utfører en handling som gir plenær avlat, men ikke helt oppfyller kravene, kan man allikevel oppnå partiell avlat. Det er også mulig å få avlat på vegne av en avdød person for å forkorte vedkommendes tid i skjærsilden.

## Avlatshandel

Fordi botsøvelsene kunne være svært strenge, etablerte den katolske kirken en praksis i middelalderen som innebar at syndere kunne gi pengegaver til kirken isteden. Dette utviklet seg i seinmiddelalderen til misbruk og etter hvert handel med avlatsbrev, det vil si skriftlige dokumenter som beviste at vedkommende hadde kjøpt seg fri fra den evige straff for syndene sine. Dette var særlig utbredt i Tyskland, der den mest kjente avlatshandleren var Johann Tetzel. Slik handel ble blant annet brukt til å finansiere byggingen av den nye Peterskirken i Roma. Avlatshandelen i den katolske kirkes lære og praksis var noe av det reformatoren Martin Luther reagerte sterkest mot. Etter ca. 1550 har avlatshandel vært forbudt i den romersk-katolske kirken.

## Se også
* Martin Luther
* Jan Hus

## Eksterne lenker
* 
* Katolsk.no: «Katekismen om avlat»
Tunhovdfjorden

**Tunhovdfjorden** er en innsjø i Nore og Uvdal kommune i Buskerud fylke. Innsjøen ligger i nedbørfeltet til Numedalslågen, som renner inn i sjøen fra Pålsbufjorden i nordvest.

## Regulering
Tunhovdfjorden er regulert som magasin for Nore I kraftverk, og vannstanden varierer mellom 734 og 716 moh. Arbeidet med oppdemming startet i 1915, og en 18 meter høy demning sto ferdig i 1920. På grunn av økonomiske nedgangstider, tok det tid før anlegget ble ferdig, men i 1928 begynte kraftproduksjonen. Konsesjonen for regulering av vassdraget ble fornyet i 2001.

Det har hendt at vannstanden i Tunhovdfjorden noen ganger har vært lavere enn ønskelig fra hytteeierne sitt synspunkt. Dette har vakt reaksjoner, med blant annet etableringen av «Tunhovdfjordens Venner».

## Se også
* Liste over innsjøer i Buskerud

## Referanser
Pålsbufjorden

**Pålsbufjorden** er en innsjø som ligger i kommunene Hol og Nore og Uvdal, begge i Buskerud fylke. Vannspeilet ligger 749&nbsp;moh. Pålsbufjorden er en del av vassdraget Numedalslågen. Pålsbufjordens største innløp er Numedalslågen (Godfarfossen). Pålsbufjordens utløp renner gjennom Pålsbu kraftverk ned i Tunhovdfjorden, Pålsbu kraftverk ble bygd for å utnytte vann som tidligere gikk til spille ved tapping fra Pålsbufjorden ned i Tunhovdfjorden.

## Referanser




## Eksterne lenker
*
Skurdalen

**Skurdalen** er en dal i Hol kommune i Buskerud. Dalbunnen ligger ca. 750&ndash;800&nbsp;moh. I Skurdalen ligger Skurdalsfjorden og Holmevatnet. Fylkesvei 40 går gjennom dalen på vei mellom Geilo og Dagali og derfra videre ned til Larvik.

## Befolkning
Skurdalen består av grunnkretsene Skurdalen, som omfatter området rundt Skurdalsfjorden ned til Grøsland, og Sør-Skurdalen, som omfatter dalen videre ned til Pålsbufjorden. Innbyggertallet i grunnkretsene siden 2000:

## Referanser
Windsor Castle

**Windsor Castle** er et slott i Windsor utenfor London som, sammen med Buckingham Palace i London og Holyrood Palace i Edinburgh, er en av hovedresidensene til den britiske monarken. Monarken bor vanligvis på slottet hver helg, i påsken og i veddeløpsuken på Ascot Racecourse i juni. Windsor Castle er den største bebodde borgen i verden, og også blant de eldste.

## Referanser


## Eksterne lenker
*
Odd Wang Sørensen

**Odd Wang Sørensen** (1922–2004) var en norsk landslagsspiller i fotball. Sørensen spilte klubbfotball for Sarpsborg-klubben Sparta, som han ble cupmester med i 1952. På det norske  spilte han 25 kamper, og scoret 17 mål.

I landskampen mot  6. august 1948 (en kamp Norge vant 11–0) scoret Sørensen fem av målene, hvilket er norsk rekord for antall mål i én og samme landskamp. Rekorden ble tangert av Erling Braut Haaland i 11–1-seieren i VM-kvalifiseringskampen mot  9. september 2025.

## Referanser


## Eksterne lenker
* 
*  Odd Wang Sørensen på Eu-Football.info
Wentworth Club

**Wentworth Club** er en golfklubb og rekreasjonssenter i Surrey ved utkanten av London, ikke langt fra Windsor Castle.

Wentworth Club er best kjent for sine forbindelser til profesjonell golf, og hovedkontoret til PGA European Tour ligger på klubbens område. Klubben har tre 18-hulls golfbaner, inkludert den berømte West Course, og én nihullsbane. Hvert år arrangerer klubben BMW Championship og HSBC World Match Play Championship. I 1953 ble Ryder Cup spilt på Wentworth.

Ved siden av klubben ligger Wentworth Estate, en av de dyreste eiendommene blant Londons forsteder, hvor mange av de beste golferne og andre kjendiser har hus.

## Eksterne lenker
* Wentworth Club &ndash; offisielt nettsted
The De Vere Belfry

**The De Vere Belfry** er en velrenommert golfklubb i Warwickshire i England, i nærheten av byen Birmingham. *De Vere* er navnet på en hotellkjede som kjøpte klubben i 1990-årene, og golfentusiaster foretrekker gjerne å referere til klubben bare som *The Belfry*.

Klubben har tre golfbaner. *The Brabazon Course* er hovedbanen for turneringer, og de andre er *The PGA National Course* og *The Derby Course*. Hovedkvarteret til The Professional Golfers' Association ligger i nærheten. Klubben var vert for Ryder Cup i 1985, 1989, 1993 og 2002, og har arrangert mange turneringer på Europatouren.

## Eksterne lenker
* The De Vere Belfry &ndash; offisielt nettsted
Royal Troon Golf Club

**Royal Troon Golf Club** er en golfklubb i Troon i South Ayrshire i Skottland. Klubben ble grunnlagt i 1878 og har i dag to 18-hullsbaner og en nihullsbane. Den eldste banen, *Old Course*, er nå en av banene som benyttes i The Open Championship.

Royal Troon har både det lengste og det korteste hullet blant banene som arrangerer The Open Championship. Hull 8 (par 3), kalt *Postage Stamp* (frimerket), er bare 123 yards (112 meter), mens hull 6 (par 5), kalt *Turnberry*, er på 601 yards (550 meter).

## Eksterne lenker
*
Oslo Golfklubb

**Oslo Golfklubb** er en golfklubb ved Bogstadvannet på Bogstad i Oslo. Klubben ble grunnlagt i 1924 som den første golfklubben i Norge. Banen åpnet året etter.

I *Golf Worlds* kåring av Europas beste golfbaner i september 2019 ble Oslo Golfklubb rangert som nr. 55.

## Historie

På begynnelsen av 1920-tallet kom skipsrederen Ragnar Halle tilbake til Kristiania etter et lengre utenlandsopphold, der han hadde fått interesse for golfspillet. Han skisserte opp en bane, og det ble opprettet en arbeidskomité for opprettelse av en golfbane. I juni 1924 mottok denne komiteen et tilbud fra grunneier Westye Egeberg på Bogstad gård om leie av 150 mål sør for Bogstadvannet. Få dager senere, 13. juni, ble det avholdt en konstituerende generalforsamling der Kristiania Golf Klub ble dannet. En av de første ansettelsene var skiløperen Johan Grøttumsbråten fra Sørkedalen, som ble ansatt som baneformann og assisterende greenkeeper.

De første hullene var snart klare, samtidig som banen ble utvidet etter som økonomien tillot det. Etter hvert kunne klubben ta seg råd til å anskaffe ytterligere mark, blant annet Himstadjordet, der Bogstad Camping nå ligger. Der lå det tre hull, som var i bruk frem til okkupasjonen, da tyskerne satte opp flere brakker der. Etter krigen ble det ansett at området var ubrukbart til golf, og det ble anskaffet ny mark langs Ankerveien.

De første årene fungerte en ombygd låve, Bjerkoddlåven, som klubbhus. Denne låven brant ned under andre verdenskrig. I 1935 ble de oppført et nytt klubbhus, som ble stående frem til det ble erstattet av dagens klubbhus våren 2020.

Oslo Golfklubb var i 1948 grunnleggende medlem av Norsk Golfforbund, senere Norges Golfforbund, sammen med Borregaard Golfklubb, Høsbjør Golfklubb og Bergen Golfklubb. Klubbens innflytelse i forbundet var stor. Fra 1948 til 1956 telte klubbmesterskapet i Oslo GK også som norgesmesterskap. I 33 av de første 50 årene i forbundets historie var lederen av golfforbundet Oslo-medlem.

Etter 2007-sesongen ble banen stengt for en omfattende oppgradering, og åpnet igjen våren 2009.

## Internasjonale turneringer

Oslo Golfklubb var vertskap for Ladies European Tour-turneringen Ladies Norwegian Masters i 2002 og 2006 og Challenge Tour-turneringen Norwegian Challenge fra 1995 til 1997.

## Referanser


## Kilder
**Oslo Golfklubb 25 år*.
**Oslo Golfklubb &ndash; 1924-1974*.
**Fra knickersadel til folkesport &ndash; Oslo Golfklubb 1924-1999*.
**Golf &ndash; den eventyrlige sporten*. (Kleppen, 1998) ISBN 82-03-22276-5

## Eksterne lenker

* Oslo Golfklubb &ndash; offisielt nettsted
Vegglifjell

**Vegglifjell** er en populærbetegnelse på et fjellområde i Rollag kommune i Buskerud, som ligger vest for Veggli i Numedal, syd for Eidsfjell i Nore og Uvdal i Viken og øst for fjellene som omkranser Skirvedalen i Tinn kommune i Telemark. Fjellområdet henger sammen med andre fjellområder på Lufsjåtangen som ligger i Nore og Uvdal og Tinn. Fjellområdene strekker seg videre mot nordvest og går over i området rundt Imingfjell og videre mot Hardangervidda.

Den høyeste i toppen i nærområdet er Skirveggen i Tinn som ligger  meter over havet. Den høyeste toppen på Vegglifjell med toppunktet i Rollag kommune er Rustnuten på 1255 moh.

## Historie
Veien fra Veggli til Austbygde i Tinn går gjennom Killingskaret. Den eldste kjente beretning om ferdsel gjennom Killingskaret finner vi i biskop Jens Nilssøns vistitatsbøker og reiseopptegnelser. I juli 1595 var han på bispevisitas i Rollag og han reiste videre gjennom Veggli og over til Tinn i Telemark. I biskopens optegnelser står det:

## Referanser


## Litteratur
* Nielsen, Yngvar (1885): *Biskop Jens Nilssøns Visitatsbøger og reiseoptegnelser 1574-1597.* Kristiania. Også digital utgave.

## Eksterne lenker
* 
* Turforslag til Blefjell og Vegglifjell på DNT og NRKs nettsted ut.no
Miklagard Golf

**Miklagard Golf** er en golfklubb på Kløfta som åpnet i juni 2001. Klubben har en 18-hulls internasjonal mesterskapsbane som har fått flere utmerkelser for kvalitet og design, tegnet av Robert Trent Jones jr. Hullene er oppkalt etter sagakonger og norrøne guder.

Høsten 2018 startet en omfattende prosess hvor banen skulle gjøres om for å gi plass til et større klubbhus, driving range og hotell.

Miklagard har flere kjente medlemmer. Jan-Are Larsen, Henrik Bjørnstad og Viktor Hovland, er blant de mest anerkjente spillerne klubben har. I tillegg har de flere spillere som satser på collegegolf.

I 2024 meldte klubben oppbud.

## Referanser


## Eksterne lenker
* Miklagard Golf &ndash; offisielt nettsted
Skirveggin

**Skirveggin** (også skrevet **Skirveggen**) er med en høyde på  meter over havet det høyeste fjellet i området rundt Skirvedalen i Tinn kommune i Telemark. Grensen mot Nore og Uvdal kommune i Buskerud er bare et par hundre meter unna toppunktet mot nordøst. Toppen er også et yndet turmål fra Vegglifjell. Toppunktet er relativt flatt og er markert med en steinvarde. Fjellet har en bratt østside, mens de andre sidene er slakere. Skirveggin ligger omtrent midt mellom DNT-hyttene Daggrøhytta og Lufsjåhytta. Den store Nordmannslepa passerer ved foten av fjellet i østlig/nordlig retning.

## Referanser
Haga Golfpark

**Haga Golfpark** er Norges største golfanlegg, beliggende i Bærum utenfor Oslo. Anlegget består av en 27-hullsbane og en nihulls kortbane. 27-hullsbanen består av tre likeverdige nihullsbaner, hvor to av disse hver uke settes sammen til en full 18-hullsbane.

## Eksterne lenker
*
Storegrønut

**Storegrønut** er en av toppene på Vegglifjell vest for Numedal i Buskerud, like ved grensen mot Telemark. Det har en høyde på  meter over havet. Toppen ligger på grensen mellom kommunene Rollag og Nore og Uvdal, og er det høyeste punktet i Rollag. Storegrønut er den mest synlige toppen fra store deler av Vegglifjell.

## Referanser
Port of Spain

**Port of Spain** er hovedstaden i Trinidad og Tobago i Sør-Amerika. Den befinner seg på nordvestkysten av øya Trinidad. Byen har 49&nbsp;031 innbyggere (2000). Med forsteder har byen en befolkning på om lag 300&nbsp;000.

## Eksterne lenker
*
Burfjord

**Burfjord** (kvensk: *Puruvuono*, nordsamisk: Burovuonna/*Buvrovuotna*) er administrasjonssenteret i Kvænangen kommune i Troms. I Burfjord finnes  post i butikk, bibliotek, bensinstasjon, kafé, skistadion, tre fotballbaner, barnehager, div. butikker, idrettshall, legevakt, helsesenter, sykehjem, tannlege, grunnskole og en dagligvarebutikk. Stedet er kjent for sitt gode idrettsmiljø, spesielt innen skisport. Tettstedet har  innbyggere pr. . Det samiske stedsnavnet, som antas å være opprinnelsen for de andre variantene, betyr "Grøtfjord".

Nærmeste lufthavner, er Sørkjosen og Alta, henholdsvis 77&nbsp;km og 92&nbsp;km med bil.

I russiske aktstykker fra 1600-tallet nevnes stedet som *Pur Guba*. *Guba* betyr trolig bukt.

## Referanser